Pľúcne chlamýdie
Dobrý deň,
Som v 7tt tehotenstva a už 12ty deň užívam atb Rovamycine z dôvodu potvrdených pľúcnych chlamýdií.
Co môžem užívať ako podpornú liečbu v tehotenstve? Najmä na dráždivý kašeľ, ktorý stále neprechadza a na upchate dutiny (nie cely deň).
Je vhodnejšia inhalácia alebo skôr Solux?
Dakujem
Dobrý deň,
ďakujeme za Vašu otázku.
Na liečbu kašľa  pre tehotné ženy je vhodný
STOPKAŠEĽ Medical sirup Dr. Weiss
. Obsahuje zmes 5 bylinných extraktov, ktoré pomáhajú zmierniť príznaky bežných ochorení spojených s nachladnutím ako je kašeľ a chrapot. Prispieva tak k úľave pri kašli, upokojuje podráždený krk, znižuje bolesť v krku, uľavuje pri škrabaní v krku. Odporúčané dávkovanie u dospelých je 3x denne 1 polievková lyžica (15 ml ).
Pri upchatom nose sa v tehotenstve odporúčajú hypertonické roztoky morskej soli, minerálne vody (aj inhalačne), ak nie ste alergička, môže pomôcť inhalácia niektorých rastlinných silíc (eukalyptová, mätová, rumančeková, mandarínková). U tehotných žien je možné pri výrazných ťažkostiach lokálne podávať sprej
Afrin
, je však určený na krátkodobú liečbu (do 7 dní) a nesmie sa prekročiť odporúčaná dávka. Opatrnosť je potrebná ak trpíte vysokým krvným tlakom alebo znakmi zníženého prekrvenia placenty. Časté alebo dlhodobé používanie vysokých dávok môže znížiť prekrvenie placenty.
Solux nepatrí medzi zdravotnícke pomôcky nachádzajúce sa v databáze farmaceutických produktov SR, preto sa k jeho bezpečnosti počas tehotenstva neviem vyjadriť.
Prajem skorú úľavu od ťažkostí.
S pozdravom
PharmDr. Veronika Kiabová